Ap symudol ar gyfer Android, iOS a BlackBerry yw **Maps.me** (**MapsWithMe** gynt), sy'n darparu mapiau all-lein gan ddefnyddio data OpenStreetMap. Yn Nhachwedd 2014 fe'i prynwyd gan Grŵp Mail.Ru a daeth yn rhan o'i frand My.com. Ym Medi 2015 daeth yr ap yn ffynhonnell agored ac roedd fersiwn meddalwedd ffynhonnell agored am ddim hefyd ar gael ar F-droid nes i'r rhaglen gael ei gwerthu i'r prosesydd taliadau Daegu Limited, sy'n rhan o Parity.com, a newidiodd ryngwyneb defnyddiwr a chynnwys y rhaglen, ac achosodd hyn i'r gymuned meddalwedd rydd i ddatblygu versiwn heb hysbysebion a thraciwr o'r enw "Mapiau Organig".

Hanes
-----

Datblygwyd yr ap yn Belarus a'r Swistir. Sefydlwyd Maps.me gan Yury Melnichek, Alexander Borsuk, Viktor Govako a Siarhei Rachytski. O dan arweiniad Alexander, enillodd MapsWithMe 2.5 miliwn o ddefnyddwyr cyntaf ym myd-eang. Roedd Yury Melnichek yn arwain y prosiect o Dachwedd 2013 tan Ebrill o 2016 pan gymerodd Evgeny Lisovskiy drosodd. Yn gynnar yn 2017, newidiodd athroniaeth yr ap, iddo gael ei gefnogi gan hysbysebion. Yn Nhachwedd 2020 gwerthodd Grŵp Mail.Ru Maps.me i'r prosesydd talu Daegu Limited,  rhan o Parity.com, a newidiodd ryngwyneb defnyddiwr a chynnwys y rhaglen, a arweiniodd y gymuned meddalwedd rhydd i ddatblygu Mapiau Organig mewn ymateb.

### MapiauGydaMe GmbH

Yn y cychwyn datblygwyd y rhaglen gan MapsWithMe GmbH o Zürich gyda swyddfa ddatblygu ym Minsk.

Yn 2012, enillwyd MapsWithMe y gystadleuaeth "Startup Monthly" yn Vilnius. Enillodd y tîm cyfnod o hyfforddiant naw wythnos yn Nyffryn Silicon fel gwobr.

### Grŵp Mail.ru

Yn Nhachwedd 2014 prynwyd Maps.me gan Grŵp Mail.Ru am 542 miliwn o rwblau (tua US$14 miliwn bryd hynny) i'w gyfuno â My.com, a gwnaed yr ap yn rhad ac am ddim. Cafodd y tîm peirianneg ei adleoli i'r swyddfa Grŵp Mail.Ru ym Moscfa i barhau i weithio ar y prosiect.

Yn 2019, cyfanswm ei refeniw oedd 159 miliwn o rwblau (UD$ 2.5 miliwn) gyda cholled EBITDA o 25 miliwn o rwbl (UD$ 0.39 miliwn).

### Daegu Ltd a phartneriaid

Ar 2 Tachwedd 2020 prynwyd Maps.me gan Daegu Limited am 1.56 biliwn o rwblau Rwsiaidd (tua US$20 miliwn ar gyfradd gyfnewid yn 2020). Cyhoeddir bod Daegu Limited yn rhan o Grŵp Parity.com.

Mae'r cwestiwn o berchnogaeth yn gymhleth, ond yn gryno mae pum cwmni yn chwarae rhan ar hyn o bryd: Daegu Ltd, Parity.com AG/Grŵp, Grŵp TMF, Stolmo Ltd, Maps.me (Cyprus) Ltd.

Cyfeiriadau
-----------

1. ↑  "MAPS.ME source code". *GitHub*. 9 Rhagfyr 2021.
2. ↑  "Maps". *F-Droid*. Archifwyd o'r gwreiddiol ar 12 Tachwedd 2020.
3. ↑  "Maps.me sale to a payment processor removed OpenStreetMap". *GitHub*.
4. ↑  "Github Issues comment". *GitHub*.
5. ↑  "Faites connaissance avec Organic Maps, un Google Maps open source". *FrAndroid* (yn Ffrangeg). Cyrchwyd 10 Awst 2021.
6. ↑  Frolov, Andrey (11 Ebrill 2016). "Новым руководителем Maps.me стал директор по маркетингу "Литреса" Евгений Лисовский". Archifwyd o'r gwreiddiol ar 2017-08-24. Cyrchwyd 2022-12-28.
7. ↑  "MAPS.ME Now Shows 800,000 Hotels from Booking.com". 28 Mehefin 2016.
8. 1 2  "Mail.ru Group sells MAPS.ME". Cyrchwyd 20 Rhagfyr 2020.
9. ↑  "Maps.me sale to a payment processor removed OpenStreetMap". *GitHub*.
10. ↑  "Github Issues comment". *GitHub*.
11. ↑  "Github - Organic Maps". *GitHub*. 9 Rhagfyr 2021.
12. ↑  "Belarusian startup Mapswithme wins Startup Monthly in Lithuania". 16 Ebrill 2012. Archifwyd o'r gwreiddiol ar 31 Mawrth 2019. Cyrchwyd 24 Mehefin 2014.
13. ↑  "Mail.Ru Group, One of the Largest Internet Companies in Europe, Acquires MAPS.ME". 13 Tachwedd 2014. Archifwyd o'r gwreiddiol ar 11 Mai 2015. Cyrchwyd 9 Rhagfyr 2014.

Dolenni allanol
---------------

* (Saesneg) Gwefan swyddogol